钦定古今图书集成/明伦汇编/氏族典/第098卷 > 《凌迪知万姓统谱》 > 蒲秉权
## 钦定古今图书集成/明伦汇编/氏族典/第098卷 > 《凌迪知万姓统谱》 > 蒲秉权

按《永明县志》：“秉权，字度之，号平若。登万历癸丑进士，
行卷悬国门，一时纸贵洛阳。至丙辰，闱中有怀挟秉
权文以进，遂裒然冒天下第一人，名益藉甚。谒选，授
江西建昌令，举卓异，拔置吏垣。时内监魏忠贤窃弄
国柄，绅士趋附，秉权飞章劾之。奏入，上震怒，廷杖褫
职，赖辅臣救免。丁艰归。后累辟起废，补西宁兵备道”，
再转肃州宪副。所至皆有折冲声。积劳被病，乃五请，
始得放归。所著有《硕薖园集》行于世。